Diari Oficial de la Generalitat Valenciana


Sumari del DOGV 5629, del 30-10-2007 (2007/13667)

DECRET 211/2007, de 26 d'octubre, del Consell, pel qual es crea un col·legi públic d'Educació Infantil i Primària a la Nucia, per desglossament del Col·legi Públic d'Educació Infantil i Primària San Rafael, de la mateixa localitat.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5629

Data del DOGV
:   30-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13194


Data del document
:   26-10-2007

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Nucia, la
    * centre d'ensenyament
    * educació preescolar
    * ensenyament primari
    * ensenyament públic

DECRET 211/2007, de 26 d'octubre, del Consell, pel qual es crea un col·legi públic d'Educació Infantil i Primària a la Nucia, per desglossament del Col·legi Públic d'Educació Infantil i Primària San Rafael, de la mateixa localitat. [2007/13874]  
La Direcció Territorial d'Educació d'Alacant i la Direcció General d'Ordenació i Centres Docents han emés un informe-proposta perquè es cree un centre docent nou a la Nucia, per desglossament del Col·legi Públic d'Educació Infantil i Primària San Rafael, per a atendre la demanda de places escolars d'Educació Infantil i Primària en l'esmentada localitat.   
El nou centre escolar s'ubicarà en instal·lacions provisionals fins a la construcció d'un nou edifici escolar, que serà la seua seu definitiva.  
L'Ajuntament de la Nucia, per l'acord adoptat en sessió plenària de 6 d'octubre de 2006, ha posat a disposició de la conselleria d'Educació una parcel·la en el sector la perquè s'hi construïsca un edifici escolar nou per al centre. Estes actuacions es porten a terme en el marc de col·laboració que establix l'apartat 4 de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.  
En aplicació del que establix l'article 17 de la Llei Orgànica 8/1985, de 3 de juliol, reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària; a proposta del conseller d'Educació i amb la deliberació prèvia del Consell, en la reunió del dia 26 d'octubre de 2007,  
DECRETE  
Article 1  
Es crea, per desglossament del Col·legi Públic d'Educació Infantil i Primària Sant Rafael, amb codi 42062217, el centre docent següent:  
Província: Alacant.  
Municipi: la Nucia.  
Codi: 58266020.  
Denominació: Col·legi Públic d'Educació Infantil i Primària núm. 2.  
Domicili provisional: Avinguda de Portvilla, 10.  
Domicili definitiu: Partida Foia Blanca, 2.  
Titular: Generalitat.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
1. El centre escolar nou iniciarà les activitats en el curs escolar 2007/08. En el dit curs escolar oferirà 1 unitat d'Educació Infantil i 2 d'Educació Primària.  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Immersió Lingüística (PIL).  
3. El centre disposarà dels llocs de treball de mestre de les especialitats següents:  
- 1 d'Educació Infantil.  
- 2 d'Educació Primària.  
Article 3  
1. El Col·legi Públic d'Educació Infantil i Primària San Rafael quedarà configurat amb 9 unitats d'Educació Infantil i 18 d'Educació Primària.  
2. El centre impartirà el programa d'educació bilingüe Programa d'Immersió Lingüística (PIL).  
3. El centre disposarà dels llocs de treball de mestre de les especialitats següents:  
- 12 d'Educació Infantil.  
- 19 d'Educació Primària.  
- 2 d'Educació Primària, Idioma Estranger, Anglés.  
- 1 d'Educació Primària Idioma Estranger, Anglés.  
- 2 d'Educació Primària, Educació Física.  
- 2 d'Educació Primària, Música.  
- 2 d'Educació Especial, Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació d'Alacant nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte totes les mesures necessàries per a complir i desplegar el que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i el seu efecte s'entén referit a l'inici del curs escolar 2007/08, excepte allò que es referix al nomenament de l'equip directiu, supòsit en què s'estén a l'1 de juliol de 2007.  
Valencia, 26 d'octubre de 2007  
El President de la Generalitat,  
Francisco Camps Ortiz  
El conseller de Educació,  
Alejandro Font de Mora Turón.